מריו פוזו

מריו פוזו (Mario Puzo;
15 באוקטובר 1920 – 2 ביולי 1999) היה סופר ותסריטאי אמריקאי שנודע בעיקר בזכות ספריו אודות המאפיה האיטלקית בארצות הברית. זכה בפרס גלובוס הזהב לתסריט הטוב ביותר עבור הסרט "הסנדק".

קורות חיים 
פוזו נולד למשפחה של מהגרים סיציליאניים במנהטן, בשכונה הלס קיצ'ן. רבים מספריו הושפעו מסביבה זו. 
פוזו הצטרף לחיל האוויר האמריקני במלחמת העולם השנייה, והוצב באסיה ובגרמניה. ספרו הראשון, "הזירה האפלה", פורסם ב-1955.

ספרו המפורסם ביותר, "הסנדק", פורסם ב-1969. כרקע לכתיבתו שימשו אנקדוטות אודות המאפיה בהן נתקל פוזו בעבודתו כעיתונאי. הספר עובד לטרילוגיה קולנועית מצליחה ומוערכת שבוימה על ידי פרנסיס פורד קופולה; פוזו כתב את התסריטים יחד עם קופולה. 

ספר אחר שכתב פוזו, "הדון האחרון", שימש בסיס לסדרת טלוויזיה. פוזו כתב גם את התסריטים לסרט האסונות "רעידת אדמה" ולסרט סופרמן.

פוזו נפטר ב-2 ביולי 1999 בביתו שבלונג איילנד.

מספריו בעברית

דון קורליאונה איש המאפייה, תרגם חיים גליקשטיין, הוצאת שוקן, 1971.
מאמה לוצ'יה הסנדקית, תרגם אליעזר כרמי, הוצאת מ' מזרחי, 1973.
שוטים מתים, תרגם חיים גליקשטיין, הוצאת שוקן, 1979.
הסיציליאני, תרגם עמשי לוין, הוצאת כנרת, 1986.
קנדי הרביעי, תרגמה עידית פז, הוצאת שלגי, 1991.
הדון האחרון, תרגמה מאירה לבנת, הוצאת הד ארצי, 1997.
השדרה העשירית, תרגמה איטה ישראלי, הוצאת נירם, 1998.
אומרטה, תרגמה איטה ישראלי, הוצאת שלגי, 2000.
המשפחה, תרגם אורי גולדברג, הוצאת שלגי, 2001.

ראו גם 
 אומרטה

קישורים חיצוניים 

 

 אלי אשד, הסנדק חוזר
 
 
 

ערכים שבהם תבנית בריטניקה אינה מתאימה
ניו יורק: אישים
בוגרי הסיטי קולג' של ניו יורק
סופרים אמריקאים
סופרי מתח ואימה אמריקאים
אנשי הכוחות המזוינים של ארצות הברית במלחמת העולם השנייה
זוכי פרס גלובוס הזהב - התסריט הטוב
קצינים וחוגרים בחילות האוויר של צבא ארצות הברית
אמריקאים שנולדו ב-1920
אמריקאים שנפטרו ב-1999